Bu Diskubri Infidelidadi?
10 Manera di Kontrola Raiba
Oras ki bu diskubri kasu ki bu kumpanheru sta ten fora de nhos relason, kês primeru oras, dias y simanas podi ser imocionalmenti pesado. Ou, si um alguém ki bu gosta del txeu komesa “ta afasta”, kela pode ser duru.
Lê na kel lista li y skodji alguns kuzas ki bu podi fazi pa djudau si bu sta passa pa kes momentus li…
1. Bai anda ou kori, si bu sta xinti en forma suficienti pa kori. Fazi ixersisiu.
Exersisiu fisiku ta solta adrenalina y ta fazeu xinti ku mas mural. Pamodi bu sta cuida de bo, bu ta fika ku um pensamento mas positivo sobre bu propio pessoa.
2. Papia.
Si bo bu ta kustuma kontrola bus problemas através di papia, djobi alguém pa obi nkuantu bu ta disabafa kusas ki sa passa na bu korason. Fala ku kel alguem klaru. Flal: “ Nsa mesti papia, n sta mesti desabafa… Si bu kre txora bu pode fazel, mostra ma bu sta ku raiva, y faze purgunta ki bu kré faze. Pessoa ki ta sta la pa bó, é ka mesti faze txeu, si é odjau na bu odju, si é sana ku kabesa y obiu, kela dja é suficiente pa txeu alguen.
3. Skrevi.
Tra 5 minutu, gasta kel tempu na skrevi… kualker kuza, tudu ki sa passau pa kabesa. Ka bu julga.
Oras ki alarme de kronomitru toka fla pa bo mesmo, “ Ok, dja sta, gosi nsta bai fazi otus kuzas. Nta bem mas tarde pam skrevi mas.” Guarda kel kuza ki bu skrevi na um lugar siguru ou ratxal.
4. Atxa um lugar ketu i fika um tempu bo so.
Bu konxi algun kau ki ten agu,ou lugar ki tem txeu arvori, um parki, sala, banco ki bu gosta, undi ki bu ta xinti siguru y ki bu pode fika sem ser incomodadu? Bai fika um tempu na kes kau la.
5. Faze konta ma bu sta papia na um“autofalante”.
Grita e fla pa bo me, “N sta dretu. N ta bira dretu. Keli també ta passa. Kel ki n sta passa ta kontisil y kata kaba ku mi.”
6. Reza.Faze Orason, Medita.
Usa bus fé spiritual (religioso), si bu ten.
Si bu ka ten, podi ser ki keli é um bom momentu pa bu komesa na ten. Spiritualidade txeu bes ta fazeu descubri bu valor y ta dexau odja situason de otru manera.
7. Sta sienti.
Odja kuze ki bu sa xinti, modi ki bu sta xinti, y kuze ki bu sta pensa.
8. Toma atenson na kel ki bu sta xinti.
Bus sentimentus ta bem y ta bai, txeu bes sima onda. Ta tem momento di kalma y as ves de revolta. Ripara ku ki força ki es sentimento sta bem e prendi controla kes ki ka é bom.
9. Djobi un ajuda profissional.
Terapia pode djuda txeu. Aconselhamento pessoal y professional, txeu bes pa tilifoni, é un cuza útil, ki sta kada bes mas popular komu um manera di atxa apoiu y orientason pa certus problemas.
10. Papia ku alguen.
Explora internet y papia ku alguém sobri bu problema. Kridita na mi, bu ka sta bo so. Munti alguém dja passa pa kel caminhu li ki bu sa passa ( bom ka ixatamenti bu caminhu, mas kuase igual) y si bu papia ku es, es tasta la pa ofereci ses konprienson y dau konsedju ki caminhu ki bu pode sigui.
126total visits,1visits today
kea_Latn kea_Latn kea_Latn kea_Latn kea_Latn kea_Latn pap_Latn kea_Latn nob_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn pap_Latn kea_Latn eng_Latn